钦定古今图书集成/明伦汇编/人事典/第057卷 > 孔丛子 > 《思元赋》张衡
## 钦定古今图书集成/明伦汇编/人事典/第057卷 > 孔丛子 > 《思元赋》张衡

仰先哲之元训兮，虽靡高而弗违。匪仁里其焉宅兮，
匪义迹其焉追？潜服膺以永靖兮，绵日月而不衰。伊
中情之信修兮，慕古人之贞节。竦余身而顺止兮，遵
绳墨而不跌。志抟抟以应悬兮，诚心固其如结。旌性
行以制佩兮，佩夜光与琼枝。纗幽兰之秋华兮，又缀
之以《江蓠》。美襞积以酷烈兮，允尘邈而难亏。既姱丽
而鲜双兮，非是时之攸珍。奋余荣而莫见兮，播余香
而莫闻。幽独守此仄陋兮，敢怠遑而舍勤。幸二八之
《遌虞》兮，嘉傅说之生殷。尚前良之遗风兮，恫后辰而
无及。何孤行之焭焭兮，孑不群而介立。感鸾鹥之特
栖兮，悲淑人之稀合。彼无合其何伤兮，患众伪之冒
真。旦获讟于群弟兮，启金縢而乃信。览蒸民之多僻
兮，畏立辟以危身。曾烦毒以迷惑兮，羌孰可与言己？
私湛忧而深怀兮，思缤纷而不理。愿竭力以守义兮，
虽贫穷而不改。执雕虎而试象兮，阽焦原而跟止。庶
斯奉信以周旋兮，要既死而后已。俗迁渝而事化兮，
泯规矩之圆方。珍萧艾于重笥兮，谓蕙芷之不香。斥
西施而弗御兮，絷騕袅以服箱。行颇僻而获志兮，循
法度而离殃。惟天地之无穷兮，何遭遇之无常？不抑
操而苟容兮，譬临河而无航。欲巧笑以干媚兮，非余
心之所尝。袭温恭之黻衣兮，被礼义之绣裳。辫贞亮
以为鞶兮，杂技艺以为珩。昭彩藻以雕琢兮，璜声远
而弥长。淹栖迟以恣欲兮，曜灵忽其西藏。恃己知而
华予兮，𫛸鴂鸣而不芳。冀一年之三秀兮，遒白露之
为霜。时亹亹而代序兮，畴可与乎比伉？咨妒嫮之难
并兮，想依韩以流亡。恐渐冉而无成兮，留则蔽而不
彰。心犹豫而狐疑兮，即岐趾而胪情。文君为我端蓍
兮，利肥遁以保名。历众山以周流兮，翼迅风以扬声。
二女感于崇岳兮，或冰折而不营。天盖高“而为泽兮，
谁云路之不平？”勔自强而不息兮，蹈玉阶之峣峥。惧
筮氏之长短兮，钻东龟以观祯。遇九皋之介鸟兮，怨
素意之不呈。游尘外而瞥天兮，据冥翳而哀鸣。雕鹗
竞于贪婪兮，我修洁以益荣。子有故于元鸟兮，归母
氏而后宁。占既吉而无悔兮，𥳑元辰而俶装。旦余沐
于清源兮，晞余发于朝阳。漱飞泉之沥液兮，咀石菌
之流英。翾鸟举而鱼跃兮，将往走乎八荒。过少皞之
穷野兮，问三丘于句芒。“何道真之淳粹兮，去秽累而
彯轻。登蓬莱而容与兮，鳌虽抃而不倾。留瀛州而采
芝兮，聊且以乎长生。”凭归云而遐逝兮，夕余宿乎扶
桑。饮青岑之玉醴兮，餐沆瀣以为粻。发昔梦于《木禾》
兮，谷昆仑之高冈。朝吾行于旸谷兮，从伯禹乎稽山。
嘉群神之执玉兮，疾防风之食言。指长沙以邪径兮，
存重华乎南邻。哀二妃之未从兮，翩缤处彼湘滨。流
目眺夫衡阿兮，睹有黎之圮坟。痛火正之无怀兮，托
山陂以孤魂。愁郁郁以慕远兮，越卬州而遨游。跻日
中于昆吾兮，憩炎火之所陶。扬芒熛而绛天兮，水泫
沄而涌涛。温风翕其增热兮，惄郁悒其难聊。顝羁旅
而无友兮，余安能乎留兹？顾金天而叹息兮，吾欲往
乎西嬉。前祝融而使举麾兮，纚朱鸟以承旗。躔建木
于广都兮，摭若华而踌躇。超轩辕于西海兮，跨汪氏
之龙鱼。闻此国之千岁兮，曾焉足以娱余？思九土之
殊风兮，从《蓐收》而遂徂。欻神化而蝉蜕兮，朋精粹而
为徒。蹶白门而东驰兮，云台行乎中野。乱弱水之潺
湲兮，逗华阴之湍渚。号冯夷俾清津兮，櫂龙舟以济
予。会帝轩之未归兮，怅倘佯而延伫。怬河林之蓁蓁
兮，伟《关雎》之戒女。黄灵詹而访命兮，樛天道其焉如？
曰近信而远疑兮，六籍阙而不书。神逵昧其难覆兮，
畴克谋而从诸？牛哀病而成虎兮，虽逢昆其必噬。鳖
令殪而尸亡兮，取蜀禅而引世。死生错其不齐兮，虽
司命其不窦号行于代路兮，后膺祚而繁庑。王肆
侈于汉庭兮，卒衔恤而绝绪。尉庞眉而郎潜兮，逮三
叶而遘武。董弱冠而司衮兮，设王隧而弗处。夫吉凶
之相仍兮，恒反侧而靡所。穆届天以悦牛兮，竖乱叔
而幽主。文断袪而忌伯兮，阉谒贼而宁后。通人暗于
好恶兮，岂昏惑之能剖？嬴擿谶而戒胡兮，备诸外而发内。或辇贿而违车兮，孕行产而为对。慎灶显于言
天兮，占水火而妄讯。梁叟患支黎丘兮，丁厥子而剚
刃。亲所睼而弗识兮，矧幽冥之可信。无绵挛以涬己
兮，思百忧以自疹。彼天监之孔明兮，用棐忱而祐仁。
汤蠲体以祷祈兮，蒙厖褫以拯民。景三虑以营国兮，
荧惑次于他辰。魏颗亮以从治兮，鬼亢回以毙秦。“咎
繇迈而种德兮，树德懋于英六。桑末寄夫根生兮，卉
既雕而已育。有无言而不酬兮，又何往而不复？盍远
迹以飞声兮，孰谓时之可蓄？”仰矫首以遥望兮，魂𢠳
惘而无俦。逼区中之隘陋兮，将北度而宣游。行积冰
之皑皑兮，清泉冱而不流。寒风凄而永至兮，拂穹岫
之骚骚。元武缩于壳中兮，螣蛇蜿“而自纠。鱼矜鳞而
并凌兮，鸟登木而失条。坐太阴之屏室兮，慨含欷而
增愁。”《怨高阳》之相寓兮，颛顼而宅幽。庸织路于四
裔兮，斯与彼其何瘳？望寒门之绝垠兮，纵余绁乎不
周。迅猋㴋其媵我兮，骛翩飘而不禁。《越谽》之洞穴
兮，漂通川之碄碄。经重阴乎寂寞兮，愍坟羊之潜深。
追荒忽于地底兮，轶无形而上浮。出石密之暗野兮，
不识蹊之所由。速烛龙令执炬兮，过锺山而中休。瞰
瑶谿之赤岸兮，吊祖江之见刘。聘王母于银台兮，羞
玉芝以疗饥。戴胜慭其既欢兮，又诮余之行迟。载太
华之玉女兮，召洛浦之虙妃。咸姣丽以蛊媚兮，增嫮
眼而蛾眉，舒訬婧之纤腰兮，扬杂错之褂徽，离朱唇
而微笑兮，颜的砾以遗光。献环琨与琛缡兮，申厥好
之元黄，虽色艳而赂美兮，志浩荡而不嘉，双材悲于
不纳兮，并咏诗而清歌。歌曰：“天地絪缊，百卉含葩，鸣
鹤交颈，雎鸠相和，处子怀春，精魂回移，如何淑明，忘
我实多，将答赋而不暇兮，爰整驾而亟行。”瞻昆仑之
巍巍兮，临萦河之洋洋。伏灵龟以负坻兮，亘螭龙之
飞梁。登阆风之层城兮，构不死而为床。屑瑶蕊以为
糇兮，㪺白水以为浆。抨巫咸使占梦兮，乃贞吉之元
符。滋令德于正中兮，含嘉秀以为敷。既垂颖而顾本
兮，亦要思乎故居。安和静而随时兮，姑纯懿之所庐。
戒庶寮以夙会兮，佥供职而并迓。丰隆軯其震霆兮，
列缺晔其照夜云。师以交集兮，冻雨沛其洒涂。轙
雕舆而树葩兮，扰应龙以服辂。百神森其备从兮，屯
骑罗而星布。振余袂而就车兮，修剑揭以低昂。冠嵒
嵒其映盖兮，佩𬘭纚以辉煌。仆夫俨其正策兮，八乘
腾而超骧。氛旄溶以天旋兮，蜺旌飘以飞飏。抚𫐉轵
而还睨兮，心勺。“其若汤。”羡上都之赫戏兮，何迷故
而不忘？左青雕之犍芝兮，右素威以司钲。前长离使
拂羽兮，后委水衡乎元冥。属箕伯以函风兮，澄淟涊
而为清。曳云旗之离离兮，鸣玉鸾之譻譻。涉清霄而
升遐兮，浮蠛蠓而上征。纷翼翼以徐戾兮，焱回回其
扬灵。叫帝阍使辟扉兮，觌天皇于琼宫。聆广乐之九
奏兮，展泄泄以肜肜。考治乱于律均兮，意建始而思
终。惟《般逸》之无斁兮，惧乐往而哀来。素女抚弦而馀
音兮，太容吟曰“念哉！既防溢而靖志兮，迨我暇以翱
翔。”出紫宫之肃肃兮，集太微之阆阆。命王良掌策驷
兮，逾高阁之将将。建罔车之幕幕兮，猎青林之芒芒。
弯威弧之拔刺兮，射嶓冢之封狼。观壁垒于北落兮，
伐河鼓之磅硠。乘天潢之汎汎兮，浮云汉之汤汤。倚
招摇摄提以低回，流兮，察二纪五纬之绸缪。遹皇
偃蹇夭矫娩以连卷兮，杂沓丛悴飒以方骧。戫汨《飂
戾》沛以罔象兮，烂漫丽靡藐以迭逿凌惊雷之磕
兮，弄狂电之淫裔。逾濛鸿于宕冥兮，贯倒景而高厉。
廓荡荡其无涯兮，乃今窥乎天外。据开阳而𫖯视兮，
临旧乡之暗譪。悲《离居》之劳心兮，情悁悁而思归。魂
眷眷而屡顾兮，马倚辀而徘徊。虽遨游以媮乐兮，岂
愁慕之可怀？出阊阖兮降天途，乘焱忽兮驰虚无。云
霏霏兮绕余轮，风眇眇兮震余旟。缤联翩兮纷暗暧，
儵眩眃兮反常闾。收畴昔之逸豫兮，卷淫放之遐心。
修初服之娑娑兮，长余佩之参参。文章焕以粲烂兮，
美纷纭以从风。御六艺之珍驾兮，游道德之平林。结
典籍而为罟兮，驱儒墨而为禽。玩阴阳之变化兮，咏
《雅》《颂》之徽音。嘉曾氏之归耕兮，慕《历阪》之钦崟。恭夙
夜而不贰兮，固终始之所服。夕惕“若厉以省愆兮，惧
余身之未敕。苟中情之端直兮，莫吾知而不恧。默无
为以凝志兮，与仁义乎逍遥。不出户而知天下兮，何
必历远以劬劳。”《系》曰：“天长地远岁不留，俟河之清祇
怀忧，愿得远渡以自娱。上下无常穷六区，超逾腾跃
绝世俗，飘飖神举逞所欲。天不可阶仙夫稀。柏舟悄
悄吝不飞，松乔高”跱孰能离。结精远游使心携，回志
朅来从元谋，获我所求夫何思。